  Наталья Тетерина 9-тӥ шуркынмонэ Удмуртие кезьыт куазь вуоз. Со дырозь элькунын та вакытлы тупантэм шуныт возиськоз, ивортэмын улосвыл Гидрометцетрлэн «ВКонтакте» мерлыко вотэсысь огиназ. Арнялэн нырысетӥ люкетаз Удмуртиын та вакыт понна туж шуныт куазь луоз, эсэпэсь + 6…+7 градуслы шунытгес возиськоз Удмуртиысь Гидрометцентрлэн пресс-службаез7-тӥ но 8-тӥ шуркынмонэ куд-ог интыосын кот лымы но зор кӧня ке усёз. Термометр 0…+5 градус возьматоз. 9-тӥ шуркынмонысен элькунэ скандинав антициклон вуоз, тӧл уйпал но шундыӝужан вискы воштӥськоз, куазь кӧс но кезьыт возиськоз. Удмуртарняе уй-нунал ӵоже шоро-куспо температура нольлэсь улӥе лэзиськоз Удмуртиысь Гидрометцентрлэн пресс-службаез9-тӥ шуркынмонэ нуназе -2…-7 градусозь кезьытскоз, уйин температура -4…-9 градусозь лэзиськоз. Интыен сюресъёс вылын йӧвалег луоз. Шутэтскон нуналъёсы элькунын антициклон кузёяськоз, нош температура эшшо но улӥегес лэзькоз.  Тегъёс: Ижкар Удмуртия куазь инкуазь сӥзьыл  